## El Fòrum d’Ocupació Labora en Ruta arriba a Calp amb 88 ofertes d’ocupació

*** Les inscripcions estan obertes fins a este diumenge en la seua web Labora en ruta, Calp
* Un total de 25 empreses faran entrevistes per a captar empleats**

Labora en Ruta, els fòrums d’ocupació del Servici Valencià d’Ocupació i Formació, fa la següent parada a Calp dimecres que ve 30 d’abril.

Este fòrum, que viatja per tota la Comunitat Valenciana, té com a objectiu generar un espai de trobada entre empreses que busquen talent i persones interessades en noves oportunitats laborals o que busquen orientació per a millorar la seua carrera professional.

Un total de 25 empreses faran entrevistes per a captar fins a 88 ofertes de treball. La inscripció és gratuïta i es pot realitzar [a través de la seua pàgina](https://calp.laboraenruta.es/?locale=ca).

A més d’una marató d’entrevistes, les persones assistents podran participar en conferències i taules redones a on aprendran de l’experiència de professionals de selecció i orientació laboral.

Així mateix, també s’oferixen tallers per a l’ocupació per a millorar el procés de busca de treball i expositors informatius a on resoldre dubtes i rebre orientació laboral i formativa.

Fecha: 25/04/2025